Source: https://www.oksjonikeskus.ee/oksjon/view/?okid=48506
Timestamp: 2019-09-18 07:18:02+00:00

Document:
OKSJONI ANDMED ID: 48506
aega alguseni: 15 p, 4 tundi, 41 minutit
registreerimise algus: 12.09.2019 kl 17:00
registreerimise lõpp: 03.10.2019 kl 13:00
oksjoni algus: 03.10.2019 kl 15:00
oksjoni lõpp: 10.10.2019 kl 15:00
laekumise tähtpäev: 03.10.2019 kl 13:00
Toomas Saarma, pankrotihaldur
otseviide: https://www.oksjonikeskus.ee/oksjon/view/?okid=48506
Ametlikud Teadaanded: https://www.ametlikudteadaanded.ee/avalik/teadaanne?teate_number=1519286
Saaremaa vald Abruka küla
aadress: Matkamaja
katastritunnus: 34801:014:0050
reg. osa nr: 3334
Amatiko Eesti OÜ (pankrotis) (registrikood: 11067208) pankrotihaldur Toomas Saarma avaldab teadaande pankrotiseaduse (PankrS) § 136 lõike 1 ja täitemenetluse seadustiku (TMS) § 153 lõike 2 alusel.
Kinnisasi - Tartu Maakohtu kinnistusosakond, registriosa nr 3334, asukohaga Saaremaa, Lääne-Saare vald, Abruka küla, Matkamaja, ärimaa 100%, pindala 2,2 ha, katastritunnus 34801:014:0050.
Kinnisasjal asub kaks ehitist:
1. administratiivhoone, millest ehitisealune pind 781 m² ja suletud netopind 655,1 m², korruseid 1. Lokaalne vesi, kanalisatsioon, keskküte; kütte liik tahke; elekter 220 V, 380 V.
2. jäätmemaja, millest ehitisealune pind 19,90 m² ja suletud netopind 13 m², korruseid 1, maht 38,9 m³.
Kinnistusraamatusse on tehtud alljärgnevad kehtivad kanded:
II jagu - omanik Amatiko Eesti OÜ (registrikood 11067208, Tallinna linn).
III jao kanded nr-tega 1 ja 2 on kustutatud 03.09.2002 kinnistamisavalduse alusel 19.11.2002. Kohtunikuabi P. Tang.
IV jao kande nr 1 alla on kantud hüpoteek summas 1 300 000,00 krooni Mati Albert'i (sünd 10.02.1955. a.) kasuks. Kinnistu igakordne omanik on kohustatud alluma kohesele sundtäitmisele hüpoteegiga tagatud nõude rahuldamiseks. Sisse kantud 06.07.2006. a. 09.09.2010. a. asjaõiguslepingu alusel muudetud 16.09.2010. a. Kohtunikuabi Pille Zäär
IV jao kande nr 2 alla on kantud kohtulik hüpoteek summas 361 507,53 krooni Sinear OÜ (registrikood 11496671) kasuks. 03.02.2010. a. kohtumääruse alusel sisse kantud 11.02.2010. a. Kohtunikuabi Silvia Sauväli
Alghind: 40 000 euro(t). käibemaksuvaba müük
Omanik: Amatiko Eesti OÜ (pankrotis) (registrikood: 11067208)
Enampakkumisel osalemiseks tuleb end registreerida oksjonikeskkonnas käesolevas teates nimetatud vara lehel, mille püsilink on: https://www.oksjonikeskus.ee/oksjon/view/?okid=48506 ning tasuda tagatisraha 4 000 eurot Amatiko Eesti OÜ (pankrotis) arveldusarvele nr EE021010220067993014 (AS SEB Pank). Makseselgitus: „Tagatisraha 3.10.2019 13:00 oksjonil ID48506 osalemise eest. Kinnisvara: Matkamaja, Saaremaa vald, Saare maakond“. Tagatisraha loetakse tasutuks selle laekumise hetkest. Tagatisraha peab olema laekunud hiljemalt 03.10.2019 kell 13:00. Hilisemaid laekumisi ei arvestata. Ostja makstud tagatisraha arvatakse ostuhinna sisse, teistele enampakkumisest osavõtnutele tagastatakse see enampakkumise päevale järgneval tööpäeval.
Enampakkumisele registreerimine algab 12.09.2019 kell 17:00 ja lõpeb 03.10.2019 kell 13:00.
Enampakkumine algab 03.10.2019 kell 15:00 ja lõpeb 10.10.2019 kell 15:00. Pikeneva lõpu intervall on 5 minut(it).
Enampakkumisel tehtavate pakkumiste samm on 4 000 euro(t).
Varaga on võimalik tutvuda vaid eelnevalt e-posti haldur@haldur.eu teel kokkulepitud ajal alates kuulutuse ilmumisest kuni enampakkumise alguseni. Enampakkumise tingimused ja muu info lehel: www.oksjonikeskus.ee
Menetluse nr: 2-10-4794
pankrotihaldur Toomas Saarma
E-post: haldur@haldur.eu
Teadaande number 1519286
Pankrotiseaduse (edaspidi PankrS) § 135 lg 1 alusel müüb haldur pankrotivara täiemenetluse seadustikus sätestatud korras, arvestades pankrotiseaduses ettenähtud erisusi. PankrS § 136 lg 1 kohaselt toimub pankrotivara müük enampakkumisel täitemenetluse seadustikus sätestatud korras, kui pankrotiseadusest ei tulene teisiti.
Juhul kui pakkujat esindab volitatud esindaja, siis tuleb pankrotihaldurile hiljemalt enampakkumisele registreerimise tähtajaks esitada volikiri.
Pankrotihaldur võib enampakkumise korral määrata enampakkumisel osalejatele tagatisraha suuruses kuni kümme protsenti alghinnast. Tagatisraha määramise korral peab enampakkumisel osaleda sooviv isik selle tasuma. Tagatisraha tasutakse pankrotihalduri poolt määratud kontole. Alles peale tagatisraha LAEKUMIST võimaldatakse kasutajal enampakkumisel osaleda.
Enne enampakkumise alustamist teeb pankrotihaldur oksjonikeskkonnas teatavaks müüdavat vara ning enampakkumist puudutavad olulised tingimused ja alghinna. Enampakkumisel tehtavate pakkumiste sammu määrab pankrotihaldur, arvestades müüdava asja väärtust. Elektrooniline enampakkumine avatakse oksjonikeskkonnas TMS § 84 lõikes 2 nimetatud viisil avalikkusele teatavaks tehtud ajal. Elektrooniline enampakkumine on avatud vähemalt viis tööpäeva. Pärast enampakkumise avamist alustavad osalejad pakkumisi alghinnast. Enampakkumisel osalejad sisestavad oma pakkumised elektrooniliselt täiseurodes vastavalt enampakkumise sammule. Elektrooniline enampakkumine lõpeb enampakkumise kuulutuses märgitud ajal. Kui pikenemise intervalli jooksul tehakse enne enampakkumise lõpu aega uus pakkumine, lükkub enampakkumise lõpp pikenemise intervalli võrra edasi ja enampakkumine kestab seni, kuni pakkumisi tehakse. Enampakkumise pikenemise intervall on 1–60 minutit. Kui pikenenud lõpu korral ei ole enampakkumine lõppenud varem, lõpeb enampakkumine 120 tunni möödumisel kuulutuses märgitud enampakkumise lõpu ajast. (TMS § 881)
Elektroonilisel enampakkumisel osalevad isikud võivad esitada vastuväited enampakkumiste läbiviimise kohta enampakkumise lõppemise päevale järgneva tööpäeva jooksul. Pankrotihaldur kannab vastuväited enampakkumise akti. Kui kohalviibijad vastuväiteid ei esita, ei ole neil õigust kaevata akti ebaõige koostamise peale ega akti ebaõigsusele ega enampakkumise oluliste tingimuste rikkumisele hiljem tugineda. Enampakkumise akti koostab pankrotihaldur pärast vastuväidete esitamise tähtaja möödumist. (PankrS § 136 lg 4, TMS §92, 921)
Kui ostuhind jääb alla 12 700 euro, peab elektroonilise enampakkumise võitja tasuma ostuhinna enampakkumise lõppemise päevale järgneval tööpäeval. Kui ostuhind ületab 12 700 eurot, peab ostja tasuma ühe kümnendiku ostuhinnast enampakkumise lõppemise päevale järgneval tööpäeval, ülejäänud hind tuleb tasuda 15 päeva jooksul. Enampakkumise võitja ei saa ostuhinda tasaarvestada oma nõuetega Amatiko Eesti OÜ (pankrotis) vastu.
Pankrotihaldur kuulutab enampakkumise nurjunuks, kui parim pakkuja ei tasu ostuhinda või üht kümnendikku sellest ettenähtud ajaks. Tema makstud tagatisraha ei tagastata. (TMS § 100)
Kui ostja soovib osta sundenampakkumisel müüdavat asja krediidiasutuse väljastatava laenuga, peab ta sellest pankrotihaldurile teatama kohe pärast tema pakkumise parimaks tunnistamist (hiljemalt enampakkumisele järgneval tööpäeval). Teade saata aadressile haldur@haldur.eu. Ostuhinna tasumisel laenuga ei kohaldata ostjale TMS §-s 93 sätestatud ostuhinnast ühe kümnendiku ega ostuhinna kohese tasumise kohustust. Ostja kohustub tasuma kogu ostuhinna või tagama ostuhinna tasumise kohustuse täitmise krediidiasutuse poolt 15 päeva jooksul parimaks pakkumiseks tunnistamise päevale järgnevast päevast arvates. Kui ostja soovib osta sundenampakkumisel müüdavat asja krediidiasutuse väljastatava laenuga või taotleb ostuhinna tasumise tähtaja pikendamist (juhul kui ostuhind ületab 12 700 eurot) täiendavalt 15 päeva võrra, peab ta sellest pankrotihaldurile teatama kohe pärast tema pakkumise parimaks tunnistamist (hiljemalt enampakkumisele järgneval tööpäeval). (TMS § 931)
ASJA OMANDAMINE
Asi antakse ostjale üle pärast kogu ostuhinna tasumist. (TMS § 93) Omand enampakkumisel müüdud asjale tekib asja üleandmisega enampakkumise akti alusel. Enampakkumisel ei saa kasutada ostueesõigust. (TMS § 98)
Vara soetamisel ühis- või kaasomandisse on vajalik esitada abikaasa või kaasomaniku allkirjastatud nõusolek enampakkumise lõppemise päevale järgneval päeval aadressile haldur@haldur.eu.
Asja müümisel läheb müüdava asja juhusliku hävimise riisiko ostjale üle asja üleandmise ajast. Üleandmisest alates kannab ostja kõik asjaga seotud kulud ja koormatised ning saab kogu kasu. Asja müümisel ei vastuta pankrotihaldur müüdud asja puuduste eest. (TMS § 103)
Pankrotihaldurile tuleb enne enampakkumist teatavaks teha oma õigustest müüdavale asjale, kui nendest ei ole pankrotihaldurile veel teatatud, ja neid õigusi pankrotihalduri nõudmisel põhistada. Isikutel, kellel on enampakkumist takistavaid õigusi, tuleb saavutada kokkuleppel sissenõudjaga või kohtulahendi alusel enne tulemi jaotamise päeva enampakkumise lõpetamine või peatamine. (TMS § 84)
Vallaspandi eseme müügi korral pandiõigus lõpeb. (PankrS § 138 lg 4) Omandi tekkimisega pankrotihalduri müüdud asjale lõpevad vallasasja koormanud kolmanda isiku asjaõigused võõrandatud asjale, kui seadusest ei tulene teisiti. Lõppenuks loetakse ka sissenõudjale kuuluv õigus, millest tuleneva nõude rahuldamiseks sissenõue on pööratud. Kolmanda isiku asjaõigus müüdud asjale ei lõpe, kui õiguse omaja ja ostja lepivad selles kokku või kui õigus oli tekkinud enne õigust, millest tulenevalt täitemenetlus teostati. (TMS § 104)

References: § 136
 § 153
 § 135
 § 136
 § 84
 § 881
 § 136
 §92
 § 100
 § 931
 § 93
 § 98
 § 103
 § 84
 § 138
 § 104